2002/209/EY: Komission päätös, tehty 11 päivänä maaliskuuta 2002, sikojen siirtämistä Espanjaan klassisen sikaruton vuoksi perustetuilla suoja- ja valvontavyöhykkeillä sijaitsevilta tiloilta koskevan luvan antamiseen liittyvien edellytysten saattamisesta ajan tasalle sekä sianlihan merkitsemistä ja käyttöä koskevien edellytysten vahvistamisesta neuvoston direktiivin 2001/89/EY 11 artiklan mukaisesti (ETA:n kannalta merkityksellinen teksti) (tiedoksiannettu numerolla K(2002) 985)



Virallinen lehti nro L 068 , 12/03/2002 s. 0040 - 0045



Komission päätös, tehty 11 päivänä maaliskuuta 2002, sikojen siirtämistä Espanjaan klassisen sikaruton vuoksi perustetuilla suoja- ja valvontavyöhykkeillä sijaitsevilta tiloilta koskevan luvan antamiseen liittyvien edellytysten saattamisesta ajan tasalle sekä sianlihan merkitsemistä ja käyttöä koskevien edellytysten vahvistamisesta neuvoston direktiivin 2001/89/EY 11 artiklan mukaisesti (tiedoksiannettu numerolla K(2002) 985) (Ainoastaan espanjankielinen teksti on todistusvoimainen) (ETA:n kannalta merkityksellinen teksti) (2002/209/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 11 artiklan 1 kohdan f alakohdan, 25 artiklan 3 kohdan ja 29 artiklan 4 kohdan, sekä katsoo seuraavaa: (1) Espanjan eläinlääkintäviranomaiset ovat kolmen viime kuukauden aikana ilmoittaneet klassisen sikaruton taudinpurkauksista Kataloniassa Barcelonan maakunnassa sijaitsevassa Osonan piirikunnassa. (2) Direktiivin 2001/89/EY 9, 10 ja 11 artiklan mukaisesti perustettiin viipymättä suoja- ja valvontavyöhykkeet taudinpurkausten ympärille Espanjassa. (3) Komissio teki kyseisten taudinpurkausten vuoksi seuraavat päätökset: i) päätös 2001/925/EY(2), sellaisena kuin se on viimeksi muutettuna päätöksellä 2002/162/EY(3), klassiseen sikaruttoon liittyvistä suojatoimenpiteistä Espanjassa; päätös 2002/33/EY(4), sellaisena kuin se on viimeksi muutettuna päätöksellä 2002/162/EY, kahden teurastamon käytöstä Espanjassa direktiivin 2001/89/EY 10 artiklan 1 kohdan b alakohdan mukaisesti; ja iii) päätös 2002/41/EY(5), sellaisena kuin se on viimeksi muutettuna päätöksellä 2002/162/EY, sikojen siirtämistä klassisen sikaruton vuoksi Espanjaan perustetuilla suoja- ja valvontavyöhykkeillä sijaitsevilta tiloilta koskevan luvan antamiseen liittyvistä eräistä yksityiskohtaisista lisäedellytyksistä. (4) Tuoreen lihan terveysmerkinnästä säädetään terveyttä koskevista ongelmista yhteisön sisäisessä tuoreen lihan kaupassa annetussa neuvoston direktiivissä 64/433/ETY(6), sellaisena kuin se on viimeksi muutettuna direktiivillä 95/23/EY(7). (5) Espanja on direktiivin 2001/89/EY 11 artiklan 1 kohdan f alakohdan mukaisesti pyytänyt poikkeuksen hyväksymistä sellaisen sianlihan merkitsemisen ja käytön osalta, joka on saatu Osonan piirikuntaan perustetuilla valvontavyöhykkeillä sijaitsevilta tiloilta tulevista, toimivaltaisen viranomaisen antaman erityisluvan mukaisesti teurastetuista sioista. (6) Espanjan esittämän pyynnön ja epidemiologisen tilanteen kehittymisen vuoksi on aiheellista saattaa ajan tasalle edellytykset, jotka liittyvät sikojen siirtämistä Espanjaan klassisen sikaruton vuoksi perustetuilla suoja- ja valvontavyöhykkeillä sijaitsevilta tiloilta koskevan luvan antamiseen, ja vahvistaa sianlihan merkitsemistä ja käyttöä koskevat edellytykset direktiivin 2001/89/EY 11 artiklan mukaisesti. Selkeyden vuoksi on asianmukaista kumota päätös 2002/41/EY. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean (eläinten terveyttä ja hyvinvointia käsittelevän osaston) lausunnon mukaiset, ON TEHNYT TÄMÄN PÄÄTÖKSEN: 1 artikla 1. Espanja saa tehdä direktiivin 64/433/ETY 3 artiklan 1 kohdan A kohdan e alakohdassa kuvatun merkinnän sianlihaan, joka on saatu Osonan piirikuntaan ennen 5 päivää maaliskuuta 2002 perustetuilla valvontavyöhykkeillä sijaitsevilta tiloilta peräisin olevista sioista direktiivin 2001/89/ETY 9 ja 11 artiklan säännösten mukaisesti, sillä edellytyksellä, että kyseiset siat: a) ovat peräisin valvontavyöhykkeeltä: - jossa ei ole todettu klassisen sikaruton taudinpurkauksia viimeisten 21 päivän aikana ja jossa on kulunut vähintään 21 päivää siitä, kun tartuntatilojen alustava puhdistus ja desinfiointi saatiin päätökseen, - joka on perustettu sellaisen suojavyöhykkeen ympärille, jossa on tehty klassisen sikaruton kliinisiä tutkimuksia kaikilla sikatiloilla sen jälkeen, kun klassisen sikaruton taudinpurkauksia todettiin, ja näiden tutkimusten tulokset olivat negatiiviset; b) ovat peräisin tilalta: - johon on sovellettu direktiivin 2001/89/EY 11 artiklan säännösten mukaisesti vahvistettuja suojatoimenpiteitä, - jolla ei ole ollut epidemiologisen tutkimuksen jälkeen ollut yhteyksiä tartuntatiloihin, - jonka eläinlääkäri on tarkastanut säännöllisesti vyöhykkeen perustamisen jälkeen siten, että kaikki tilalla olevat siat on tarkastettu; c) ovat sisältyneet ruumiinlämmön valvonnan ja kliinisen tutkimuksen ohjelmaan. Ohjelma on tehtävä liitteen I mukaisesti; d) on teurastettu 12 tunnin kuluessa niiden saapumisesta teurastamoon. 2. Kuitenkin sen estämättä, mitä 1 kohdan a alakohdan ensimmäisessä luetelmakohdassa säädetään, Tonan kunnassa 22 päivänä helmikuuta 2002 vahvistettujen taudinpurkausten ympärille perustetun valvontavyöhykkeen osalta varoajaksi, jonka kuluessa ei ole todettu uusia taudinpurkauksia ja jonka on kuluttava puhdistuksen ja desinfioinnin saattamisesta päätökseen, vahvistetaan 30 päivää. 2 artikla Espanjan on varmistettava, että 1 artiklassa tarkoitetulle sianlihalle annetaan liitteen II mukainen todistus. 3 artikla Edellä olevan 1 artiklan vaatimuksia vastaavan ja yhteisön sisäiseen kauppaan saatettavan sianlihan mukana on seurattava 2 artiklassa tarkoitettu todistus. 4 artikla Espanjan on varmistettava, että 1 artiklassa tarkoitettuja sikoja vastaanottamaan hyväksytyt teurastamot eivät samana päivänä ota vastaan muita teurassikoja. 5 artikla Espanjan on toimitettava jäsenvaltioille ja komissiolle: a) ennen sikojen teurastamista 1 artiklassa tarkoitettuja teurassikoja vastaanottamaan hyväksyttyjen teurastamojen nimi ja sijainti, sekä b) sikojen teurastamisen jälkeen viikoittain kertomus, joka sisältää seuraavat tiedot: - nimetyissä teurastamoissa teurastettujen sikojen lukumäärä, - teurassikoihin sovellettavat tunnistusjärjestelmä ja siirtojen valvonta, - liitteessä I tarkoitetun ruumiinlämmön valvontaohjelman soveltamiseksi annetut ohjeet. 6 artikla Mikäli 1 artiklan 1 kohdan mukaisia säännöksiä ei voida soveltaa, Espanja voi antaa direktiivin 2001/89/EY 10 artiklan 2 kohdan ja 11 artiklan 2 kohdan mukaisesti luvan sikojen siirtämiseen teurastamoihin tiloilta, jotka sijaitsevat Osonan piirikuntaan klassisen sikaruton vuoksi perustetuilla suoja- ja valvontavyöhykkeillä edellyttäen, että mainitun direktiivin 10 artiklan 3 kohdassa vahvistettujen toimenpiteiden lisäksi seuraavat edellytykset täyttyvät: a) sikoja siirretään ainoastaan tiloilta, - joilla ei ole sikoja, joiden epäillään saaneen klassisen sikaruttovirustartunnan, tai - joita ei pidetä kontaktitiloina direktiivin 2001/89/EY 7 artiklan 1 kohdan mukaisesti; b) siat siirretään johonkin päätöksessä 2002/33/EY tarkoitetuista teurastamoista; Kyseisistä sioista saatu tuore liha on prosessoitava tai merkittävä ja käsiteltävä direktiivin 2001/89/EY 10 artiklan 3 kohdan f alakohdan neljännen luetelmakohdan mukaisesti; c) ennen sikojen siirtämistä koskevan luvan antamista virkaeläinlääkäri tekee kliinisen tutkimuksen sikojen siirtämistä edeltävien 24 tunnin aikana ja liitteessä III olevassa I osassa vahvistettujen menettelyjen mukaisesti; d) sioista otetaan teurastuksen yhteydessä näytteitä serologisia tai virologisia testejä varten liitteessä III olevassa II osassa vahvistettujen menettelyjen mukaisesti. 7 artikla Espanjan on varmistettava, että 6 artiklassa tarkoitettuja sikoja vastaanottamaan hyväksytyt teurastamot eivät samana päivänä ota vastaan muita teurassikoja. 8 artikla Kumotaan päätös 2002/41/EY. 9 artikla Tätä päätöstä sovelletaan 30 päivään huhtikuuta 2002. 10 artikla Tämä päätös on osoitettu Espanjan kuningaskunnalle. Tehty Brysselissä 11 päivänä maaliskuuta 2002. Komission puolesta David Byrne Komission jäsen (1) EYVL L 365, 1.12.2001, s. 5. (2) EYVL L 339, 21.12.2001, s. 56. (3) EYVL L 53, 23.2.2002, s. 45. (4) EYVL L 13, 16.1.2002, s. 13. (5) EYVL L 19, 22.1.2002, s. 47. (6) EYVL 121, 29.7.1964, s. 2012/64. (7) EYVL L 243, 11.10.1995, s. 7. LIITE I RUUMIINLÄMMÖN VALVONTA Edellä 1 artiklan c alakohdassa tarkoitetut ruumiinlämmön valvontaohjelma ja kliininen tutkimus tehdään seuraavasti: 1) Enintään 24 tuntia ennen teurastettaviksi tarkoitettujen sikojen lastaamista toimivaltaisen eläinlääkintäviranomaisen on varmistettava, että virkaeläinlääkäri mittaa kyseiseen lähetykseen kuuluvien sikojen ruumiinlämmön peräsuolesta lämpömittarilla. Ruumiinlämmön osalta valvottavien sikojen lukumäärä on seuraava: >TAULUKON PAIKKA> Tutkimuksen aikana kustakin siasta on kirjattava seuraavat tiedot toimivaltaisten eläinlääkintäviranomaisten laatimaan taulukkoon: korvamerkin numero, tutkimuksen ajankohta ja ruumiinlämpö. Jos sian ruumiinlämpö on vähintään 40 °C, asiasta on viipymättä ilmoitettava virkaeläinlääkärille. Tautitutkimuksen tekeminen aloitetaan ja huomioon on otettava yhteisön toimenpiteistä klassisen sikaruton torjumiseksi annetun direktiivin 2001/89/EY 4 artiklan säännökset. 2) Välittömästi (0-3 tuntia) ennen edellä 1 kohdassa kuvatulla tavalla tutkitun lähetyksen lastaamista toimivaltaisten eläinlääkintäviranomaisten nimeämän virkaeläinlääkärin on tehtävä kliininen tutkimus. 3) Edellä 1 ja 2 kohdassa kuvatulla tavalla tutkittujen sikojen lastaamisen yhteydessä virkaeläinlääkärin on annettava terveystodistus, jonka on seurattava lähetyksen mukana hyväksyttyyn teurastamoon. 4) Ruumiinlämmön valvonnan tulokset on annettava hyväksytyssä teurastamossa eläinlääkärille, joka tekee ante mortem -tutkimuksen. LIITE II >PIC FILE= "L_2002068FI.004402.TIF"> LIITE III I OSA MENETTELYT SIKOJEN KLIINISTÄ TUTKIMUSTA VARTEN Kliinisessä tutkimuksessa on noudatettava seuraavia menettelyjä: a) tilan tuotanto- ja terveystiedot on tarkastettava, jos nämä tiedot ovat käytettävissä; b) kaikki tilan rakennukset on tarkastettava; c) kliininen tutkimus on tehtävä kaikissa niissä rakennuksissa, joissa siirrettäviä sikoja pidetään; d) siihen on kuuluttava ruumiinlämmön mittaus. Tutkittavien sikojen vähimmäismäärän siinä rakennuksessa, jossa siirrettäviä sikoja pidetään, on oltava sellainen, että voidaan todeta kuumeen esiintyvän 20 prosentissa 95 prosentin varmuudella. Jos kyseessä kuitenkin ovat tuotantoemakot tai karjut, tutkittavien sikojen vähimmäismäärän siinä tilassa, jossa siirrettäviä sikoja pidetään, on oltava sellainen, että kuumeen voidaan todeta esiintyvän 5 prosentissa 95 prosentin varmuudella. Ruumiinlämpö on mitattava ensisijaisesti seuraavilta sioilta tai sikaryhmiltä: - sairaat tai ruokahaluttomat siat, - äskettäin sairaudesta toipuneet siat, - äskettäin tilalle tuodut siat tai siat, joiden todetaan olleen kosketuksissa klassisen sikaruton viruksen mahdolliseen lähteeseen, - siat, joista on jo otettu näytteet ja jotka on tutkittu serologisesti klassisen sikaruton varalta, mikäli näiden testien perusteella ei voida sulkea pois klassista sikaruttoa. II OSA MENETTELYT NÄYTTEIDEN OTTAMISEKSI SIOISTA JA SIKOJA KOSKEVIEN TUTKIMUSTEN TEKEMISEKSI TEURASTUKSEN YHTEYDESSÄ Niiden tilojen, joilta siat on siirretty, kustakin rakennuksesta tulevista sioista on otettava verinäytteet serologisia testejä varten taikka veri- tai tonsillanäytteet virologisia testejä varten. Otettavien näytteiden vähimmäismäärän on oltava sellainen, että seropositiivisuuden tai viruksen voidaan todeta esiintyvän 10 prosentissa 95 prosentin varmuudella kussakin rakennuksessa. Otettavien näytteiden tyypin ja käytettävän testin on oltava toimivaltaisen viranomaisen ohjeiden mukaisia. Viranomainen ottaa huomioon testit, jotka voidaan toteuttaa, näiden testien herkkyyden ja epidemiologisen tilanteen. Jos sikojen teurastuksen tai lopetuksen yhteydessä kuitenkin havaitaan klassiseen sikaruttoon viittaavia kliinisiä oireita tai kuolemanjälkeisiä muutoksia, toimivaltaisen viranomaisen on varmistettava, että asianmukaiset lisänäytteet otetaan ja virologiset testit tehdään viipymättä.